### Beslutning

Godkendt.

### Sagsfremstilling

## Resume og sagens baggrund

Der skal ske en fornyelse af partnerskabsaftalen mellem Kalundborgegnens Erhvervsråd og Kalundborg Kommune, da den nuværende 4-årige partnerskabsaftale udløber den 31. december 2023.  Den nye partnerskabsaftale for 2024-2027 bygger videre på de foregående 4 år, hvor Erhvervsrådet som den lokale erhvervsfremmeaktør både står for direkte erhvervsservice og deltager i erhvervsudvikling, herunder en række indsatser. Nyt indsatsområde bliver rettet mod virksomhedernes behov for grønomstilling.

## Indstillinger

Direktøren indstiller, at

1. partnerskabsaftalen mellem Kalundborgegnens Erhvervsråd og [adresse] godkendes.
2. Kalundborgegnens Erhvervsråd ydes et tilskud for sine indsatser jf. partnerskabsaftalen. Tilskuddet fastlægges årligt med Kommunalbestyrelsens beslutning om budget.

## Behandling

Økonomiudvalget, Kommunalbestyrelsen

## Sagsfremstilling

Erhvervslivet i Kalundborg Kommune er kendetegnet ved en række store virksomheder og mange mindre virksomheder. Det er kommunens styrkepositioner - biotek og energi - som er drivkraften for erhvervsudviklingen.

Overordnet er der travlhed hos virksomhederne, særligt er der vækst hos flere store virksomheder, hvilket betyder tilgængeligheden på kvalificeret arbejdskraft er vanskelig. Det gælder samtidig for flere små og mellemstore virksomheder, at de er udfordret på produktivitet og værditilvækst. Hertil kommer at der ikke er så mange iværksættere i Kalundborg Kommune. Desuden er detailhandlen i Kalundborg Kommune, ramt af en for landet generel omstilling og tilbagegang, der udfordrer såvel bymidterne som landdistrikternes attraktion.

Kalundborg Kommune og Kalundborgegnens Erhvervsråd er derfor enige om behovet for en ny partnerskabsaftale, da den nuværende udløber med udgangen af 2023.

Partnerskabsaftale skal sætte rammen for en fælles indsats, der understøtter det samlede erhvervsliv i Kalundborg Kommune, så der opnås størst mulig konkurrencekraft, yderligere vækst og udvikling, der kan være til gavn for hele kommunen.

Aftalen tager udgangspunkt i Kommunens Udviklingsstrategi for 2023-2035 samt den forrige partnerskabsaftale. Hermed følger partnerskabsaftalen den kommunale udviklingsstrategis fireårige cyklus, hvilket medvirker til at såvel de eksisterende tiltag og indsatser som nye, kan få reel virkning for virksomhederne og samfundet.

Nadia Hansen indhold hviler på Lov om Erhvervsfremme gældende fra januar 2019, der muliggør en styrket lokal erhvervsservice, der kan bidrage til virksomhedernes muligheder for at udvikle sig, samt skabe vækst og beskæftigelse. Lovens hensigt er en mere enkel og effektiv erhvervsservice, hvilket sker ved et enstrenget erhvervsfremmesystem, hvor den lokale erhvervsserviceaktør er den primære indgang, som sørger for at videresender til de erhvervsfremmeaktører med de rette kompetencer, herunder Erhvervshus Sjælland. I Kalundborg Kommune er det Kalundborgegnens Erhvervsråd der varetager den lokale erhvervsserviceopgave, samt sikre samspillet med øvrige erhvervsserviceaktører.

Partnerskabsaftalen specificerer derfor Erhvervsrådets forpligtelser og opgaver indenfor erhvervsserviceområdet, samt udpeger de konkrete udviklingsindsatser, der som udgangspunkt løses i partnerskaber med andre aktører i kommunen.

De generelle erhvervsudviklingsindsatser omfatter:

* Understøtte iværksættermiljøer og vækstvirksomheder.
* Kvalificere virksomhedernes deltagelse i udbud.
* Opkvalificering og tiltrækning af arbejdskraft.
* tiltrækning af virksomheder og arbejdspladser.

Hertil kommer de særlige fokusindsatser for at styrke erhvervslivet:

* Mere anvendelse af nye teknologier og digitalisering.
* Understøtte virksomhedernes grønne omstilling.
* Flere internationaliserede og eksportorienterende virksomheder.
* En styrkelse af detailhandlen.

## Økonomiske konsekvenser

Kalundborgegnens Erhvervsråd får et årligt tilskud til den lokale erhvervsservice og udviklingsopgaver. Tilskuddets størrelse fastlægges med Kommunalbestyrelsens vedtagelse af det årlige budget. Beløbsrammen for 2024 og frem tager udgangspunkt i tilskuddet for 2023, hvor Kalundborgegnens Erhvervsråd modtog 2.182.700,00 kr. ex. moms. Beløbsrammen for 2024 og frem fastholdes, da der ikke er ændringer i opgaveporteføljen. I forbindelse med vedtagelsen af budgettet vil det fremgå om der skal ske fremskrivning eller andre ændringer af tilskuddet.

### Sagens forløb

10-10-2023 Økonomiudvalget
Anbefales.